|  |
| --- |
| *REPUBLIKA HRVATSKA*  *ŽUPANIJSKI SUD U OSIJEKU*  *Komisija za provedbu oglasa* |

*Broj: 7-Su-32/2024-9.*

*Osijek, 19. siječnja 2024.*

***POZIV KANDIDATIMA***

*Testiranje povodom oglasa u postupku prijma službenika u državnu službu na određeno vrijeme na radno mjesto administrativni referent – sudski zapisničar, 1 izvršitelj, u Županijski sud u Osijeku, objavljenog na web stranici Ministarstva pravosuđa i uprave, na oglasnoj ploči Hrvatskog zavoda za zapošljavanje i web stranici ovog suda 8. siječnja 2024. godine, održat će se*

***31. siječnja 2024. (srijeda) u 8:00 sati u sobi 34/I kat,***

***Županijski sud u Osijeku, Europska avenija 7***

*Kandidati su dužni predočiti osobnu iskaznicu i sami snose troškove dolaska na testiranje.*

*Ukoliko kandidat ne pristupi testiranju smatra se da je isti povukao prijavu na oglas i više se ne smatra kandidatom.*

*Testiranje se provodi u dvije faze.*

*U prvoj fazi kandidati se upućuju na pisani dio provjere znanja iz Sudskog poslovnika.*

*Za provjeru znanja iz navedenih područja dodjeljuje se od 0 do 10 bodova, s tim da test sadrži 10 pitanja, a za svako točno pitanje kandidat može ostvariti 1 bod. Smatra se da je kandidat zadovoljio na testiranju ako je ostvario najmanje 5 bodova.*

*Vrijeme predviđeno za rješavanje je 20 minuta.*

*O rezultatima prve faze testiranja kandidati će biti obaviješteni neposredno prije početka druge faze testiranja.*

*Drugoj fazi testiranja, koja se sastoji od vještine pisanja na računalu (prijepis teksta u trajanju 5 minuta), pristupit će kandidati koji su zadovoljili u prvoj fazi testiranja.*

*Za provjeru vještine pisanja na računalu kandidati mogu ostvariti od 0 do 10 bodova. Smatra se da je kandidat zadovoljio na testiranju ako je ostvario najmanje 5 bodova.*

*Nakon druge faze testiranja kandidati koji su zadovoljili bit će upućeni na razgovor (intervju).*

*Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.*

*Rezultati razgovora vrednuju se od 0 do 10 bodova i smatra se da je kandidat zadovoljio na razgovoru ako je ostvario najmanje 5 bodova.*

*Nakon provedenog razgovora Komisija za provedbu oglasa utvrđuje rang-listu kandidata prema ukupnom broju ostvarenih bodova te o svemu podnosi izvješće predsjedniku suda koji donosi rješenje o prijmu u državnu službu.*

*Komisija za provedbu oglasa*